cyanic-selkie/wikianc huggingface dataset:
ნუსრეთ გიოქჩე
ბიოგრაფია
გიოქჩე ცნობილი გახდა ვირუსული ინტერნეტ ვიდეოებისა და მიმების სერიიდან, ვიდეოებში ჩანს, რომ ის „მშვენივრად“ ჭრის ხორცს და აყრის მარილს.
მას პოპულარობა მოუტანა ვიდეომ „Ottoman Steak“, რომელიც გამოქვეყნდა 2017 წლის 7 იანვარს. ვიდეომ ინსტაგრამზე 10 მილიონი ნახვა დააგროვა. მას მეტსახელად „Salt Bae“ შეარქვეს ხორცზე მარილის მოყრის მეთოდის გამო. ამ ვიდეოს შემდეგ მისი პოპულარობა გაიზარდა, რის შემდეგაც ის ემსახურებოდა ბევრ ცნობილ ადამაინსა და პოლიტიკოსს.
გიოქჩე ეწვია რამდენიმე ქვეყანას, მათ შორის არგენტინასა და შეერთებულ შტატებს 2007–2010 წლებში. იქ ის ადგილობრივ რესტორნებში უფასოდ მუშაობდა, რათა მზარეულობის გამოცდილება მიეღო, თურქეთში დაბრუნების შემდეგ გიოქჩემ გახსნა თავისი პირველი რესტორანი სტამბოლში 2010 წელს. 2014 წელს მან დუბაიში რესტორანი გახსნა.
2017 წლის დეკემბერს მან მიიღო კრიტიკა ფიდელ კასტროს გამოსახულების წინ გადაღებული ფოტოს გამო, რომელიც გადაღებულია 2016 წელს. 2018 წლის სექტემბერში გიოქჩემ და ვენესუელის პრეზიდენტმა ნიკოლას მადურომ ასევე მიიღეს კრიტიკა მათი ქმედებების გამო გიოქჩეს სტამბოლის რესტორანში. მიზეზი იყო ამ უკანასკნელის აღქმული უგრძნობლობა ვენესუელაში კრიზისის მიმართ.
რესურსები ინტერნეტში
კატეგორია:დაბადებული 9 აგვისტო კატეგორია:დაბადებული 1983 კატეგორია:თურქი მზარეულები
Lasioglossum dissimulator
Lasioglossum dissimulator — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
სქოლიო
dissimulator
გულხანდისი
გულხანდისი — ნასოფლარი აღმოსავლეთ საქართველოში, შიდა ქართლის მხარის გორის მუნიციპალიტეტში (საყავრის თემი) თრიალეთის ქედის ჩრდილოეთ კალთაზე, მდინარე ვიცხის (თეძმის მარცხენა შენაკადი) მარჯვენა მხარეს. ზღვის დონიდან 1560 მეტრი, გორიდან 47 კილომეტრი.
დემოგრაფია
2014 წლის აღწერის მონაცემებით, სოფელში არავინ ცხოვრობს.
სქოლიო
კატეგორია:გორის მუნიციპალიტეტის ნასოფლარები
სერგეი ტკაჩი
სერგეი თედორეს ძე ტკაჩი (Серге́й Фёдорович Ткач; დ. 15 სექტემბერი, 1952, კისელევსკი, რუსეთი) — უკრაინელი სერიული მკვლელი. წარმოშობით რუსეთიდან. 2007 წელს უკრაინის უზენაესი სასამართლო ტკაჩს განიხილავდა 40 მკვლელობაში, პროკურატურა კიდევ მკვლელობის 60 საქმის გამოძიებას აწარმოებდა. თავად ტკაჩი ამტკიცებს, რომ მოკლა 100-მდე ადამიანი. 2008 წლის 23 დეკემბერს მიესაჯა სამუდამო პატიმრობა. სასამართლომ დაამტკიცა ტკაჩის მიერ ჩადენილი 29 მკვლელობა, რომელიც განხორციელდა გაუპატიურებით, ან გარყვნილი სექსუალური მიდრეკილებით. ზედმეტსახელები: „პავლოგრადის მანიაკი“, პოლოგოვის მანიაკი“.
დაიბადა 1952 წლის 12 სექტემბერს, კისელევსკში. მსახურობდა საბჭოთა ჯარში, იყო ტექნიკოს-გეოდეზისტი. ჯარში ყოფნის შემდეგ სამუშაოდ მოეწყო მილიციაში. აქ რამდენიმე წელი იმუშავა ექსპერტ-კრიმინალისტად. ბევრჯერ შეიცვალა პროფესია, სხვადასხვა დროს მუშაობდა შახტებში, ქარხნებსა და კოლმეურნეობებში. მილიციიდან წამოსვლის შემდეგ დაკავდა მძიმე ათლეტიკით.
სერგეი ტკაჩი სერიულ მკვლელობებს სჩადიოდა 1980 წლიდან 2005 წლამდე და დანაშაულის ადგილი მოიცავდა ყირიმის, ზაპოროჟიეს, დნეპროპეტროვსკისა და ხარკოვის მხარეებს. მსხვერპლს აუპატიურებდა, მათ შორის გარყვნილ ფორმაში, შემდეგ კლავდა. უმეტესად 9 წლიდან 17 წლამდე გოგონები იმსხვერპლა. პირველად მკვლელობა ჩაიდინა ქალაქ სიმფეროპოლში 1980 წელს, სადაც მოახერხა, დაახრჩო და გააუპატიურა ახალგაზრდა ქალი, შემდეგ თვითონვე დარეკა პოლიციაში. უკანასკნელი მსხვერპლი გახდა 9 წლის ეკატერინა. სერგეი ტკაჩს მრავალი წელი ეძებდნენ. თუმცა მისი დაკავება მხოლოდ 2005 წლის ზაფხულში მოხერხდა. სამჯერ იყო დაქორწინებული. ჰყავს ოთხი შვილი.
სქოლიო
კატეგორია:უკრაინელი მკვლელები კატეგორია:საბჭოთა სერიული მკვლელები კატეგორია:დაბადებული 15 სექტემბერი კატეგორია:დაბადებული 1952
კედაინიაის რაიონი
კედაინიაის რაიონი (Kėdainių rajonas) — რაიონი ცენტრალურ ლიეტუვაში, კაუნასის მაზრაში.
დასახლებული პუნქტები
მოსახლეობის რაოდენობა (2001):
კატეგორია:ლიეტუვის რაიონები
მსოფლიო რაგბის 20-წლამდელთა მსოფლიო ალაფი
მსოფლიო რაგბის 20-წლამდელთა მსოფლიო ალაფი - რაგბის მეორე დონის საერთაშორისო ტურნირი. შეჯიბრის ორგანიზატორი არის მსოფლიო რაგბი (World Rugby), და მონაწილეობას იღებს 8 ქვეყნის ახალგაზრდული ნაკრები რომელთა ასაკიც არის 20 წლამდე. პირველი ტურნირი ჩატარდა 2008 წელს ჩილეში და მისი გამარჯვებული გახდა ურუგვაის ნაკრები გუნდი.
ფერმას დიდი თეორემა
მინი|230პქ|[[პიერ დე ფერმა]]
ფერმას ბოლო თეორემა (ხშირად ფერმას დიდი თეორემა) — თეორემა მათემატიკაში; მდგომარეობს შემდეგში:
ფერმას ბოლო თეორემა მათემატიკის ერთ-ერთი ყველაზე პოპულარული თეორემაა. იგი ჩამოაყალიბა ფრანგმა მათემატიკოსმა პიერ ფერმამ დიოფანტეს წიგნ „არითმეტიკაზე“ მინაწერის სახით, რასაც დაუმატა, რომ მან გადაჭრა ეს ამოცანა, მხოლოდ ადგილის უქონლობის გამო ვერ ახერხებდა დამტკიცების იქვე დაწერას. დღესდღეობით ცნობილია, რომ ამოცანის ამოხსნა შეუძლებელი იყო ფერმის დროინდელი ელემენტარული მათემატიკის საშუალებით. ასე რომ, დამტკიცება, რომელზედაც ფერმა მიუთითებდა, სავარაუდოდ მცდარი იყო ან საერთოდ არ არსებობდა.
სრული სახით ამოცანა გადაიჭრა მხოლოდ 1994 წელს ენდრიუ უაილზის შრომებში. მანამდე სხვადასხვა დროს გადაჭრილი იქნა 600–ზე მეტო კერძო შემთხვევა. მაგალითად n = 4 შემთხვევისთვის ერთ-ერთი დამტკიცება გამოაქვეყნა თვითონ ფერმამ.
ამოცანის ჩამოყალიბების ელემენტარულმა სახემ განაპირობა მისი პოპულარობა არასპეციალისტებს შორის. სინამდვილეში კი ფერმას თეორემა უკავშირდება თანამედროვე მათემატიკაში მდგარ რამდენიმე უფრო ღრმა პრობლემას.
აღნიშვნისათვის n = 2 შემთხვევაში ტოლობას a^n+b^n=y^n აქვს უამრავი ამონახსენი მთელ რიცხვებში.
იხილეთ აგრეთვე
კატეგორია:მათემატიკური თეორემები
ქართლი (მრავალმნიშვნელოვანი)
ქართლი შეიძლება აღნიშნავდეს:
შვაბიის საჰერცოგო
დასახელება შვაბია წარმოებული ტომის სვებების სახელწოდებიდან. გვიან შუა საუკუნეებში ტერმინი ხშირად ალემანიასთან ერთად ურთიერთ ჩანაცვლებით გამოიყენებოდა. საცხოვრებელი ტერიტორიები მოიცავდა რაინის და დუნაის აუზებს. ეს ტერიტორიამოიცავდა რამდენიმე ტომს და XI საუკუნემდე ზოგადად ალემანებად მოიხსენიებდნენ, ხოლო XI საუკუნედან იწყება შვაბების დომინირება.
ბურხარდ II-მ ალემანიის მმართველები 915 წელს გერმანიის მეფის კონრად I-ს დახმარებით შტოკახთან ბრძოლაში დაამარცხა და 917 წელს შვაბიის საჰერცოგოს შექმნა გამოაცხადა.
შვაბიის ყველაზე გამოჩენილი წარმომადგენლები იყვნენ გოგენშტაუფენები, რომლებიც წარმოადგენდნენ შვაბიის საჰერცოგოს მმართველებს. პერიოდულად ისინი საღვთო რომის იმპერატორის ტიტულსაც ფლობდნენ.
ლიტერატურა
კატეგორია:შვაბია კატეგორია:გერმანიის ისტორია
ვან ალენის რადიაციული სარტყელი
ვან ალენის რადიაციული სარტყელი (Van Allen radiation belt) — პლანეტების მაგნიტოსფეროს ზონა, რომელშიც გროვდება და ნარჩუნდება მასში შეღწეული მაღალი ენერგიის დამუხტული ნაწილაკები (უმთავრესად პროტონები და ელექტრონები).
დედამიწას ორი ასეთი სტაბილური სარტყელი გააჩნია, თუმცა ზოგჯერ ფიქსირდება დროებითი დამატებითი სარტყელიც. სარტყლები, მათი აღმომჩენის ჯეიმზ ვან ალენის სახელს ატარებს. დედამიწის ორი ძირითადი სარტყელი ვრცელდება ზედაპირიდან დაახლოებით 640-დან 58000 კმ-მდე, სადაც რადიაციის დონე განსხვავდება. ნაწილაკების უმეტესობის წყარო, რომელთაგანაც შედგება სარტყლები, ძირითადად წარმოადგენს მზის ქარიდან და კოსმოსური სხივების სხვა ნაწილაკებიდან შემდგარ ერთობლიობას. დედამიწის მაგნიტური ველი მზის ქარის დაჭერით, გადახრის ამ ენერგეტიკიულ ნაწილაკებს და იცავს ატმოსფეროს განადგურებისგან.
სარტყლები დედამიწის მაგნიტური ველის შიდა რეგიონშია. სარტყლები იჭერენ ენერგეტიკულ ელექტრონებს და პროტონებს. სხვა ბირთვები, როგორიცაა ალფა ნაწილაკები, ნაკლებად გავრცელებულია. სარტყლები საფრთხეს უქმნიან თანამგზავრებს, რომლებთაც მათი მგრძნობიარე კომპონენტები უნდა ჰქონდეთ ადეკვატურად დაცული, თუ ისინი მნიშვნელოვან დროს გაატარებენ ამ ზონასთან ახლოს. 2013 წელს ვან ალენის ზონდებმა აღმოაჩინეს გარდამავალი, მესამე რადიაციული სარტყელი, რომელიც გაგრძელდა ოთხი კვირის განმავლობაში. აპოლოს ასტრონავტებმა, რომლებიც ვან ალენის სარტყელში გადიან, მიიღეს რადიაციის ძალიან დაბალი და არა მავნე დოზა.
სქოლიო
კატეგორია:გეომაგნეტიზმი
ბოშები
thumb|350px|ბოშა გოგონები ბოშები — ერი. საკუთარ თავს უწოდებენ „რომას“. ზოგიერთი ჯგუფები საკუთარ თავს მოიხსენიებენ როგორც „სინტი“. ბოშები წარმოშობით ინდოეთიდან მომდინარე ეთნიკური ჯგუფია. ცხოვრობენ ევროპის, აზიის, ამერიკისა და აფრიკის მრავალ ქვეყანაში, ასევე ავსტრალიაში.
ინგლისელები მათ ტრადიციულად უწოდებენ Gypsies (Egyptians — „ეგვიპტელები“), ესპანელები — Gitanos, ფრანგები — Bohémiens (ბოჰემიელები), Gitans ან Tsiganes, გერმანელები — Zigeuner, იტალიელები — Zingari, ნიდერლანდელები — Heidens („კერპთაყვანისმცემლები“), უნგრელები — Cigany ან Pharao nerek („ფარაონის ტომი“), ფინელები — mustalaiset („შავები“), თურქები — Çingerie, Çingane; ებრაელები — Tso’anim (צוענים), მომდინარეობს ბიბლიური ეგვიპტური პროვინცია – „ცოანიდან“. ამჟამად ევროპულ ენებში ფართოდ მკვიდრდება ბოშების ეთნონიმი – „რომა“.
სხვადასხვა სტატისტიკური მონაცემით ბოშათა რიცხვი მსოფლიოში 2,5 – 12 მილიონ ადამიანამდე მერყეობს. ყოფილ საბჭოთა კავშირში მათი რიცხვი ოფიციალური მონაცემით 175,3 ათასი იყო. მეორე მსოფლიო ომის დროს დაახლოებით 20 ათასი ბოშა ცენტრალურ და აღმოსავლეთ ევროპაში ნაცისტებმა დახოცეს (იხ. პარაიმოსი).
ბოშები საუბრობენ ბოშების ენაზე, რომელიც რამდენიმე დიალექტად იყოფა. ასევე საუბრობენ იმ ერების ენაზეც, რომელთა შორისაც მომთაბარეობენ და ცხოვრობენ. ისინი ეწევიან მარგინალურ (მარგინალი-მომთაბარე) ცხოვრებას, რაც იმით გამოიხატება, რომ ისინი საზოგადოების მიერ გარიყულნი არიან და იძულებულნი არიან, რომ მომთაბარე ცხოვრებას მიჰყონ ხელი, რათა ცხოვრებისთვის საჭირო პირობები შეიქმნან.
ლიტერატურა
კატეგორია:ბოშები კატეგორია:მსოფლიოს ხალხები
ჰალდორ ლაქსნესი
ჰალდორ კილიან ლაქსნესი (Halldór Kiljan Laxness, დაბადების სახელი Halldór Guðjónsson - ჰალდორ გუდიონსონი); დ. 23 აპრილი, 1902 — გ. 8 თებერვალი, 1998) — ისლანდიელი მწერალი, 1955 წლის ნობელის პრემიის ლაურეატი ლიტერატურის დარგში, ერთადერთი ისლანდიელი ნობელიანტი. წერდა რომანებს, ლექსებს, საგაზეთო სტატიებს, ესეებს, პიესებს, სამოგზაურო ჩანაწერებსა და მოთხრობებს. მასზე დიდი გავლენა მოახდინეს ისეთმა მოაზროვნეებმა და მწერლებმა, როგორებიც იყვნენ ავგუსტ სტრინდბერგი, ზიგმუნდ ფროიდი, კნუტ ჰამსუნი, სინკლერ ლუისი, ეპტონ სინკლერი, ბერტოლდ ბრეხტი და ერნესტ ჰემინგუეი.
ადრეული წლები
ჰალდორ გუდიონსონი დაიბადა 1902 წელს რეიკიავიკში, ოჯახთან ერთად საცხოვრებლად გადავიდა ლაქსნესის ფერმაში, ახლომდებარე მოსფელსვეიტის სამრევლოში, როდესაც ის სამი წლის იყო. ჰალდორმა ადრეულ ასაკში დაიწყო წიგნების კითხვა და მოთხრობების წერა. იგი სწავლობდა რეიკიავიკის ტექნიკურ სკოლაში 1915-1916 წლებში და 1916 წელს გამოაქვეყნა სტატია გაზეთ მორგუნბლაჩიჩში. მისი პირველი რომანის გამოქვეყნებისთანავე ( Barn náttúrunnar, 1919), ჰალდორმა დაიწყო მოგზაურობა ევროპის კონტინენტზე.
1920-იანი წლები
1923 წელს ჰალდორი მოინათლა კათოლიკურ ეკლესიაში და მიიღო გვარი ლაქსნესი (იმ საკარმიდამოს მიხედვით, სადაც იგი აღზარდა) და დაამატა სახელი კილიანი (ისლანდიური სახელი, რომელიც ერქვა ირლანდიელ მოწამე სენტ კილიანს). სააბატოში ყოფნისას ლაქსნესი სწავლობდა დამოუკიდებლად, კითხულობდა წიგნებს და სწავლობდა ფრანგულ და ლათინურ ენებს, ასევე, თეოლოგიასა და ფილოსოფიას. სააბატოში ცხოვრებისას მიღებული გამოცდილების შესახებ ლაქსნესმა დაწერა თავის წიგნებში Undir Helgahnúk (1924) და Vefarinn mikli frá Kasmír. ეს რომანი, რომელიც გამოქვეყნდა 1927 წელს, ისლანდიელმა კრიტიკოსმა კრისტან ალბერტსონმა დადებითად შეაფასა.
ლაქსნესის რელიგიურობის პერიოდი დიდხანს არ გაგრძელებულა.
ლაქსნესი შეერთებულ შტატებში ცხოვრობდა 1927-1929 წლებში, ისლანდიაში ლექციებს უტარებდა და ჰოლივუდური ფილმებისთვის სცენარების დაწერას ცდილობდა. იგი აღფრთოვანდა ჩარლი ჩარლი ჩაპლინის ფილმით დიდი ქალაქის ჩირაღდნები. მისი ყურადღება მიიპყრო სოციალიზმმა. ლაქსნესი შეუერთდა სოციალისტურ ჯგუფს.
1929 წელს ლაქსნესმა გამოაქვეყნა სტატია, რომელშიც ამერიკას აკრიტიკებდა კანადურ გაზეთში. ამან გამოიწვია ბრალდების წაყენება მის მიმართ, დაკავება და პასპორტის ჩამორთმევა. ადვოკატების დახმარებით ბრალდება გაუქმდა. იმავე წლის ბოლოს ლაქსნესი ისლანდიაში დაბრუნდა.
1930-იანი წლები
1930-იან წლებში ლაქსნესი აქტიურად წერდა და აქვეყნებდა რომანებს.
ლაქსნესმა ასევე იმოგზაურა საბჭოთა კავშირში და მოიწონა საბჭოთა სისტემა და კულტურა. ის იმყოფებოდა „ოცდაერთი საცდურის“ ეთერში და ამის შესახებ დაწვრილებით დაწერა თავის წიგნში Gerska ýfintýrið ( რუსული თავგადასავალი ).
1930-იანი წლების ბოლოს ლაქსნესმა შეიმუშავა უნიკალური ორთოგრაფიული სისტემა, რომელიც უფრო ახლოს იყო გამოთქმასთან. მისი მწერლობის ეს მახასიათებელი იკარგება თარგმანში.
1940-იანი წლები
1941 წელს ლაქსნესმა თარგმნა ერნესტ ჰემინგუეის მშვიდობით, იარაღო! ისლანდიურ ენაზე, რამაც გამოიწვია დაპირისპირება ნეოლოგიზმების გამოყენების გამო.
1946 წელს დამოუკიდებელი ხალხი გამოიცა, რომელმაც შეერთებულ შტატებში დიდი პოპულარობა მოიპოვა და გაიყიდა 450,000-ზე მეტი ეგზემპლარი.
1950-იანი წლები
მარჯვნივ|მინი| ჰალდორ ლაქსნესი, ელნარ ჰაკონარსონის ნახატი, 1984 1952 წელს ლაქსნესს მიენიჭა ლენინის მშვიდობის პრემია და 1953 წელს მიენიჭა საბჭოთა კავშირი ს მიერ დაფინანსებული მსოფლიო მშვიდობის საბჭოს ლიტერატურული პრემია.
1955 წელს იგი დააჯილდოვეს ნობელის პრემიით ლიტერატურის დარგში ისლანდიური თხრობითი ხელოვნების აღორძინებაში შეტანილი წვლილისთვის.
ნობელის პრემიის საპრეზენტაციო სიტყვაში ელიას ვესენმა აღნიშნა:
"„ის ისლანდიური პეიზაჟებისა და გარემოების შესანიშნავი მხატვარია. მაგრამ ეს არ არის ის, რაც მან თავის მთავარ მისიად მიიჩნია. „თანაგრძნობა უმაღლესი პოეზიის წყაროა. თანაგრძნობა ასტა სოლილასთან დედამიწაზე“, - ამბობს ის მის ერთ-ერთ საუკეთესო წიგნში ... და სოციალური ვნება უდევს საფუძვლად ყველაფერს, რაც ჰალდორ ლაქსნესმა დაწერა. თანამედროვე საზოგადოებრივ და პოლიტიკურ კითხვებზე მისი პირადი ჩემპიონატი ყოველთვის ძალიან ძლიერია, ზოგჯერ იმდენად ძლიერი, რომ საფრთხეს უქმნის მისი ნამუშევრების მხატვრულ მხარეებს. მისი დამცავი ფარი არის მკაცრი იუმორი, რაც მას საშუალებას აძლევს, დაინახოს ის ადამიანებიც კი, რომლებსაც მას არ მოსწონთ დღის სინათლეზე გამოჩენა და რაც ასევე საშუალებას აძლევს მას, ჩაწვდეს ადამიანის სულის ლაბირინთებს.“"
1957 წელს ჰალდორმა და მისმა მეუღლემ მსოფლიო ტური წამოიწყეს. მათ მოინახულეს ნიუ–იორკი, ვაშინგტონი,  ჩიკაგო, მადისონი (უისკონსინი), სან-ფრანცისკო, მუმბაი, კაირო და რომი.
ამ ათწლეულში მწერლის უმთავრესი ნამუშევარი იყო გერპელა.
მისი რომანის სალკა ვალკა- ს შვედური ადაპტაცია მოახდინა რეჟისორმა არნ მატსონმა და გადაიღო სვენ ნიკვისტმა 1954 წელს.
ოჯახი
ლაქსნესს ოთხი შვილი შეეძინა. პირველად იგი დაქორწინდა 1930 წელს ინგიბიორგ ეინსარსდოტირთან (დ. 3 მაისი, 1908 - გ. 22 იანვარი,  1994 ) და განქორწინდა 1940 წელს. ხოლო მეორედ - აუდურ სვეინსდოტირთან (დ.  30 ივნისი, 1918  - გ. 29 ოქტომბერი, 2012 ) დაქორწინდა 1945 წელს. მეორე ქორწინებაში იმყოფებოდა სიცოცხლის ბოლომდე
გლაფრასტინინი, სადაც იყო ლაქსნესის სახლი და საცხოვრებელი, ახლა მუზეუმად არის გადაქცეული, რომელსაც ისლანდიის მთავრობა მართავს.
გუდნი ჰალდორსდოტირი არის კინორეჟისორი, რომლის პირველი ნამუშევარი იყო მყინვარის ქვეშ, 1989 წლის ადაპტაცია. 1999 წელს მისი ადაპტაცია ლაქსნესის ისტორიის მიხედვით (სახლის ღირსება) წარდგენილ იქნა აკადემიის პრემიაზე საუკეთესო უცხოური ფილმისთვის. გუდნის ვაჟი, ჰალდორ ლაქსნეს ჰალდორსონი, არის მწერალი, მსახიობი და პოეტი.
XXI საუკუნეში ლაქსნესისადმი ინტერესი გაიზარდა ინგლისურენოვან ქვეყნებში მისი რამდენიმე რომანის ხელახალი გამოქვეყნების შემდეგ: ისლანდიის ზარის (2003 წ.) და დიდი ვესტერის ინგლისურენოვანი გამოცემების ხელახალი გამოქვეყნებებით (2008). 2016 წელს გამოქვეყნდა გერპლას ახალი თარგმანი ინგლისური სახელწოდებით Wayward Heroes (ახირებული გმირები).
ლაქსნესის ბიოგრაფია ეკუთვნის ჰალდ ბირ გოდმუდსონს კუნძულის მკვიდრი: ჰალდორ ლაქსნესის ბიოგრაფია. ამ ნაშრომმა მოიპოვა ისლანდიის ლიტერატურული პრემია 2004 წელს არამხატვრული ნაწარმოებების ჟანრში საუკეთესო ნამუშევრისთვის.
ისლანდიაში დაიდგა ლაქსნესის ნაშრომების მრავალი ადაპტაცია. 2005 წელს ისლანდიის ეროვნულმა თეატრმა წარადგინა ჰაუკურ სიმონარსონის პიესა, სახელწოდებით Halldór í Hollywood (ჰოლივუდის ჰოლდორი). პიესა ასახავდა მწერლის მიერ გატარებულ დროს შეერთებულ შტატებში 1920 – იან წლებში.
სქოლიო
კატეგორია:XX საუკუნის რომის კათოლიკური ეკლესიის მიმდევრები კატეგორია:XX საუკუნის ისლანდიელი რომანისტები კატეგორია:XX საუკუნის მთარგმნელები კატეგორია:რეიკიავიკელი ადამიანები კატეგორია:ისლანდიელი ნობელის პრემიის ლაურეატები კატეგორია:ნობელის პრემიის ლაურეატები ლიტერატურაში კატეგორია:რომის კათოლიკური ეკლესიის მწერლები კატეგორია:ისლანდიელი მთარგმნელები კატეგორია:ისლანდიელი მამაკაცი რომანისტები კატეგორია:გარდაცვლილი 1998 კატეგორია:დაბადებული 1902 კატეგორია:ჰალდორ ლაქსნესი კატეგორია:ისლანდიელი მწერლები
კაუჩუკოვანი მცენარეები
კაუჩუკოვანი მცენარეები — მცენარეები, რომლებიც თავის ამა თუ იმ ორგანოში წარმოქმნიან და შეიცავენ ნატურალურ კაუჩუკს. იმის მიხედვით, თუ რომელ ქსოვილში გროვდება კაუჩუკი, გამოყოფენ ლატექსურ (კაუჩუკი რძეწვენში — ლატექსშია), პარენქიმულ (ღერძული ორგანოების —  ღეროსა და ფესვის პარენქიმიაში) და ქლორენქიმულ (ახალგაზრდა ყლორტებისა და და ფოთლების მწვანე ქსოვილებში) კაუჩუკოვან მცენარეებს.
მათ შორის საწარმოო მნიშვნელობა აქვს ლატექსიან ხეებს, რომლებიც დიდი რაოდენობით შეიცავენ რძეწვენს, საიდანაც ადვილად შეიძლება კაუჩუკის გამოყოფა. ამ მხრივ ყველაზე მნიშვნელოვანია ბრაზილიური ჰევეა, რომელიც ბუნებრივი კაუჩუკის მსოფლიო წარმოების 95%-ს იძლევა, დანარჩენი 5% მიიღება სხვა ტროპიკული ლიტექსიანი მცენარეებისაგან - საპიუმის, მანიოკის (რძიანასებრთა ოჯახი), ფიკუსის, კასტილას (თუთისებრთა ოჯახი), ლანდოლფიას (ქენდირისებრთა ოჯახი) გვარებიდან. ლატექსიანი კაუჩუკოვანი მცენარეებია აგრეთვე კოგსაგიზი, ტაუსაგიზი, კრიომსაგიზი და სხვა, მაგრამ მათ ფესვებში კაუჩუკი მცირე რაოდენობითაა. პარენქიმულ კაუჩუკოვან მცენარეებს განეკუთვნება მექსიკური  გვაიულა (რთულყვავილოვნებიდან). ქლორენქიმულ კაუჩუკოვან მცენარეებს საწარმოო მნიშვნელობა არა აქვთ.
ლიტერატურა
კატეგორია:მცენარეები
ტუაფსე
ტუაფსე (Туапсе́, ადიღ. ТIуапсэ) — სამხარეო დაქვემდებარების ქალაქი რუსეთში, კრასნოდარის მხარის ტუაფსეს რაიონის ადმინისტრაციული ცენტრი. 2018 წლის მდგომარეობით ქალაქის მოსახლეობა შეადგენს 62,269 ადამიანს. ქალაქი მდებარეობს შავი ზღვის სანაპიროზე კავკასიონის დასავლეთ ბოლოს, მდინარეების ტუაფსესა და პაუკის შესართავთან. მსხვილი საზღვაო პორტი. საკურორტო რაიონის ცენტრი.
ტუაფსე შაფსუღთა მსხვილი ცენტრია. ქალაქში ამ ენაზე მოსაუბრე 10 ათასი ადამიანი ცხოვრობს. ქალაქის სახელწოდება ადიღეურ ენაზე (ტვ'აფსე) „ორ მდინარეს“ ნიშნავს, თუმცა ასევე მოიხსენიება ადრეულ ბერძნულ წყაროებში, როგორც ტოფსიდა.
თანამედროვე დასახლება 1838 წელს დააარსეს რუსებმა როგორც ველიამინის ციხესიმაგრე. ერთი წლით გვიან იგი შაფსუღებმა აიღეს და მიწასთან გაასწორეს, თუმცა რუსებმა იგი მალევე აღადგინეს. ყირიმის ომის პერიოდში ციხესიმაგრე ოსმალებმა აიღეს (1857-59). 1875-87 წლებში სოფელი ცნობილი იყო სახელით „ველიამინოვსკი პოსად“. 1916 წელს ქალაქის სტატუსი მიიღო.
საბჭოთა ხელისუფლების პერიოდში ტუაფსეში ნავთობის ტერმინალი და დეპო აშენდა. ვლადიმერ შუხოვის დაპროექტებული ნავთობსადენი გროზნოდან და მაიკოპიდან 1928 წლამდე ფუნქციონირებდა. ნავთობგადამმუშავებელი ქარხანაც ამავე პერიოდში აიგო. მეორე მსოფლიო ომში კავკასიის ბრძოლებისას ნაცისტებმა სცადეს ტაუაფსეს ნავთოსადენის ხელში ჩაგდება, რამაც ქალაქს დიდი ზარალი მოუტანა.
აქ მდებარეობს რუსეთის ბავშვთა ბანაკი „ორლიონოკი“ (ყოფილი პიონერთა ბანაკი). მსოფლიოს ჩემპიონი ჭადრაკში ვლადიმერ კრამნიკი და 2005 წლის მის მსოფლიო ნატალია გლებოვა ტუაფსეში არიან დაბადებული.
Raphitoma corbis
სქოლიო
კატეგორია:მუცელფეხიანები
ტუაფსე
სქოლიო
კატეგორია:შავიზღვისპირა ქალაქები კატეგორია:კრასნოდარის მხარის ქალაქები
Lasioglossum divergenoides
Lasioglossum divergenoides — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1960 წელს.
სქოლიო
divergenoides
კრასნოსილსკე (ბერისლავის რაიონი)
კრასნოსილსკე (Красносільське) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 164 კაცს შეადგენდა.
ვუდროფი (მთა)
ვუდროფი (Mount Woodroffe) — მთა სამხრეთ ავსტრალიაში. იგი სამხრეთი ავსტრალიის შტატის უმაღლესი მწვერვალია, რომლის სიმაღლეა 1435 მეტრი ზღვის დონიდან. მდებარეობს მასგრეივის ქედის სამხრეთ კალთებზე.
სქოლიო
კატეგორია:სამხრეთ ავსტრალიის მთები
ბოშების დროშა
thumb|right|ბოშების დროშა
ხორვატელ ბოშათა მოძრაობის დროშა მოცემულისგან განსხვავდება იმით, რომ მასზე წითელი ჩაკრის ნაცვლად ოქროსფერია.
რესურსები ინტერნეტში
კატეგორია:ეროვნული დროშები კატეგორია:ბოშები
საშემოდგომო კულტურები
საშემოდგომო კულტურები — ერთწლოვანი მცენარეები, რომლებსაც შემოდგომაზე თესავენ და მომავალ წელს იღებენ. განვითარების პირველ პერიოდში ხანგრძლივად (30—70 დღე) მათ შედარებით დაბალი ტემპერატურა (0—10°C) სჭირდებათ. საშემოდგომო ჯიშები და ფორმები აქვს ხორბალს, ქერსა და ჭვავს, ზოგ ზეთოვანს (რაფსი) და პარკოსანს (ცერცველა).
ცნობილია აგრეთვე ე. წ. ორთესელა მცენარეები, რომლებსაც თესავენ როგორც შემოდგომაზე, ისე გაზაფხულზე. საშემოდგომო კულტურები საგაზაფხულო კულტურებთან შედარებით უფრო ყინვაგამძლე და უხვმოსავლიანია, ადრე იძლევიან მოსავალს და მოსავლის აღების შემდეგ ამავე მინდორზე (ტენიან და სარწყავ ადგილებში) თესავენ სანაწვერალო კულტურებს, რომლებიც ცხოველთა საკვებ მასას იძლევიან. საშემოდგომო კულტურები საგაზაფხულო კულტურებისათვის კარგი წინამორბედია. საშემოდგომო კულტურებიდან ყველაზე უფრო გავრცელებულია საშემოდგომო ხორბალი, რომელსაც საქართველოში დაახლოებით 114 ათ. ჰა უკავია (1980 წლის მონაცემებით).
ლიტერატურა
კატეგორია:მცენარეები
ტაკაში მურაკამი
რესურსები ინტერნეტში
კატეგორია:იაპონელი მხატვრები კატეგორია:დაბადებული 1962
კაეტიტე
კაეტიტე (Caetité) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
2010 წლის მონაცემებით, მოსახლეობა 47 524 ადამიანს შეადგენდა. ფართობი 2 306.382 კმ²-ია. მოსახლეობის სიმჭიდროვე 20.61 კმ²-ზე.
იოსებ მჭედლიშვილი
იოსებ (სოსო) მჭედლიშვილი (დ. 20 მაისი, 1953, თბილისი) – ქართველი კინოდრამატურგი და მწერალი.
ბიოგრაფია
იოსებ მჭედლიშვილი დაიბადა 1953 წლის 20 მაისს თბილისში.
გამოქვეყნებული წიგნები
წლების მანძილზე თანამშრომლობს სხვადასხვა ქართულ და რუსულენოვან ჟურნალებთან და გაზეთებთან. არის კულტურისა და კულტურის პოლიტიკის სფეროში მრავალი პროექტის ავტორი და თანაავტორი.
1611
თარიღი უცნობია
*
იოსებ მჭედლიშვილი
ენები
ქართული, რუსული (ბილინგვა), ფრანგული, ინგლისური, გერმანული.
რესურსები ინტერნეტში
კატეგორია:ქართველი სცენარისტები კატეგორია:ქართველი დრამატურგები კატეგორია:ქართველი კინოპროდიუსერები კატეგორია:ქართველი მწერლები კატეგორია:დაბადებული 1953 კატეგორია:დაბადებული 20 მაისი კატეგორია:თბილისში დაბადებულები ი
სრულიად რუსეთის საბჭოების XVII ყრილობა
სრულიად რუსეთის საბჭოების XVII (საგანგებო) ყრილობა (XVII чрезвычайный Всероссийский съезд Советов) — სრულიად რუსეთის საბჭოების რიგით მეჩიდმეტე (ბოლო) ყრილობა, მიმდინარეობდა 1937 წლის 15-21 იანვარს მოსკოვში. ესწრებოდა 1338 დელეგატი; სოციალური შემადგენლობა: მუშა 47,6%, გლეხი 16%, მოსამსახურე 36,4%; წარმოდგენილი იყო 34 ეროვნება.
ისტორია
ყრილობა მოიწვიეს რსფსრ-ის ახალი კონსტიტუციის განხილვისა და დამტკიცების მიზნით, რომლის პროექტი შეიმუშავეს სსრკ საბჭოების VIII საგანგებო ყრილობის მიერ დამტკიცებული სსრკ-ის კონსტიტუციის ტექსტის შესაბამისად. რსფსრ-ის ახალი კონსტიტუციის მიღების საჭიროება გამომდინარეობდა იმ ეკონომიკური და სოციალური ცვლილებებიდან, რომლებიც მოხდა რესპუბლიკისა და ქვეყნის ცხოვრებაში: მენშევიკური კლასების ლიკვიდაცია, საბჭოთა საზოგადოების პოლიტიკური ერთიანობის განმტკიცება. რსფსრ-ის ახალი კონსტიტუციის პროექტის შესახებ მოხსენებით გამოვიდა მ. კალინინი. კონსტიტუციის საბოლოო ტექსტში შესწორებათა და დამატებათა განსახილველად შეიქმნა სარედაქციო კომისია 164 კაცის შემადგენლობით (თავმჯდომარე მ. კალინინი). 1937 წლის 21 იანვარს დამტკიცდა რსფსრ-ის ახალი კონსტიტუციის ტექსტი. ყრილობამ მიიღო აგრეთვე დადგენილება, რომელიც ავალებდა XVI მოწვევის სრულიად რუსეთის ცაკს, რსფსრ-ის ახალი კონსტიტუციის საფუძველზე შეემუშავებინა და დაემტკიცებინა დებულება არჩევების შესხებ და განესაზღვრა რსფსრ-ის უმაღლესი საბჭოს არჩევნების დრო.
ლიტერატურა
*17
ენრიკო გაბიძაშვილი
ენრიკო გაბიძაშვილი (დ. 30 იანვარი, 1931, თბილისი — გ. 18 დეკემბერი, 2021) — ქართველი მეცნიერი, ფილოლოგი.
1953 წელს დაამთავრა თბილისის სახელმწიფო უნივერსიტეტი.
1960 წლიდან მუშაობდა კორნელი კეკელიძის სახ. საქართველოს ხელნაწერთა ეროვნულ ცენტრში (ყოფ. ხელნაწერთა ინსტიტუტში): 1960–1970 წლებში იყო ხელნაწერთა ინსტიტუტის უმცროსი მეცნიერ-თანამშრომელი, 1970–1986 წლებში — უფროსი მეცნიერ-თანამშრომელი, 1986-1996 წლებში გახდა წამყვანი მეცნიერ-თანამშრომელი, 1996–2001 წლებში იყო კორნელი კეკელიძის სახელობის ხელნაწერთა ინსტიტუტის მეცნიერული ინფორმაციისა და ბიბლიოგრაფიის განყოფილების ხელმძღვანელი, 2002–2005 წლებში გახდა მთავარი მეცნიერ-თანამშრომელი, 2006–2009 წლებში — მეცნიერ-კონსულტანტი, 2010–2015 წლებში იყო მთავარი სპეციალისტი, 2015–2021 წლებში იყო კორნელი კეკელიძის სახელობის საქართველოს ხელნაწერთა ეროვნული ცენტრის სამეცნიერო ბიბლიოგრაფიის, ტერმინოლოგიისა და ინფორმაციის განყოფილების ხელმძღვანელი.
მიღებული აქვს საქართველოს ეკლესიის პატრიარქის ილია II-ის მადლობის სიგელი ხელნაწერთა ეროვნული ცენტრის 60 წლის იუბილესთან დაკავშირებით. კორნელი კეკელიძის მედლით ხელნაწერის დღესთან დაკავშირებით დაჯილდოვდა კორნელი კეკელიძის სახელობის საქართველოს ხელნაწერთა ეროვნული ცენტრის დირექტორის ბრძანებულებით.
სადისერტაციო თემა იყო „არსენ იყალთოელის როლი XI-XII საუკუნეებში ქართული ფილოლოგიური აზრის განვითარებაში“, რომელიც დაიცვა 1980 წელს.
ანვარ ალ-ავლაკი
მინი|მარჯვნივ|250პქ|ანვარ ალ-ავლაკი ანვარ ალ-ავლაკი (أنور العولقي 22 აპრილი 1971, ლას-კრუსესი, ნიუ-მექსიკო, აშშ — 30 სექტემბერი 2011, იემენი ) — ამერიკული წარმოშობის რადიკალური ისლამისტი. მხარს უჭერდა რადიკალურ ისლამისტურ დაჯგუფებას ალ-ყაიდას. ითვლებოდა ალ-ყაიდას იდეოლოგად არაბეთის ნახევარკუნძულზე.
მოკლეს 2011 წლის 30 სექტემბერს იემენში. მის სიკვდილს მალევე გამოეხმაურა აშშ-ს პრეზიდენტი ბარაკ ობამა.
სქოლიო
კატეგორია:დაბადებული 1971 კატეგორია:გარდაცვლილი 2011
ხორნაბუჯი (დედოფლისწყაროს მუნიციპალიტეტი)
ხორნაბუჯი (2011 წლის 30 აგვისტომდე — წითელი წყარო ან წითელწყარო ; ნაცრიანი) — სოფელი აღმოსავლეთ საქართველოში, კახეთის მხარის დედოფლისწყაროს მუნიციპალიტეტში. მდებარეობს შირაქის ვაკეზე, ზღვის დონიდან 800 მეტრზე. დედოფლისწყაროდან დაშორებულია 2 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 2095 ადამიანი.
ღირსშესანიშნაობები
სოფლის ტერიტორიაზე მდებარეობს ისტორიული ძეგლი ხორნაბუჯის ხალხთა მეგობრობის მუზეუმი.
სქოლიო
კატეგორია:დედოფლისწყაროს მუნიციპალიტეტის სოფლები
კრინიჩანკა
კრინიჩანკა (Криничанка) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 0 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
10 სექტემბერი
10 სექტემბერი — გრიგორიანული კალენდრის 253-ე დღე (ნაკიან წლებში – 254-ე დღე). წლის ბოლომდე დარჩენილია 112 დღე.
იხილეთ აგრეთვე
სხვა თვეები:
0910
დიდი ჭვარები
დიდი ჭვარები — ნასოფლარი აღმოსავლეთ საქართველოში, შიდა ქართლის მხარის გორის მუნიციპალიტეტში (მღებრიანის თემი) თრიალეთის ქედის ჩრდილოეთ კალთაზე, მდინარე თეძმის მარჯვენა მხარეს. ზღვის დონიდან 1480 მეტრი გორიდან 46 კილომეტრი.
სქოლიო
კატეგორია:გორის მუნიციპალიტეტის ნასოფლარები
Raphitoma cordieri
Raphitoma cordieri — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
Lasioglossum divergens
Lasioglossum divergens — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1905 წელს.
ბრაიან ფერი
წარმატებული სიმღერების ავტორობის გარდა, ფერი აგრეთვე აღსანიშნავია სხვა შემსრულებლების ქავერ-ვერსიებით და მუსიკალური სტანდარტების საკუთარი ინტერპრეტაციებით, ალბომებში These Foolish Things (1973), Another Time, Another Place (1974) და As Time Goes By (1999). Roxy Music-თან ერთად ჩაწერილი მასალის ჩათვლით, ფერის მსოფლიოში გაყიდული აქვს 30 მილიონი ჩანაწერი.
Lasioglossum divergens
სქოლიო
divergens
ბრაიან ფერი
ადრეული წლები
ბრაიან ფერი დაიბადა ტაინ-ენდ-უირის (ინგლისი) ქალაქ ვაშინგტონში, მუშათა კლასის ოჯახში. მისი მამა, ფრედ ფერი, იყო ფერმერი და უვლიდა პონებს. ფერი დადიოდა ვაშინგტონის დაწყებით სკოლაში, 1957 წლიდან. მის კლასელებს შორის იყო ევერტონელი ფეხბურთელი ჰოვარდ კენდელი. ფერი ნიუკასლ-აპონ-ტაინის უნივერსიტეტში 1964-1968 წლებში ეუფლებოდა ხატვას. მასთან ერთად სწავლობდნენ ტიმ ჰედი და ნიკ დე ვილი. ამ პერიოდში ბრაიანი სტუდენტური ჯგუფ The City Blues-ის წევრი იყო. ლონდონში მან მოგვიანებით დაიწყო მუშაობა თიხის თიხის ჭურჭლის დამზადების პედაგოგად. მან ჩამოაყალიბა ჯგუფი The Banshees, მოგვიანებით კი, გრემ სიმპსონთან და ჯონ პორტერთან ერთად, კოლექტივი Gas Board. ლონდონში საცხოვრებლად იგი 1968 წელს გადავიდა, მუსიკაში კარიერის დაწყების მიზნით.
სქოლიო
კატეგორია:ბრაიან ფერი კატეგორია:ინგლისელი მომღერლები კატეგორია:ინგლისელი მუსიკოსები კატეგორია:Roxy Music-ის წევრები კატეგორია:დაბადებული 26 სექტემბერი კატეგორია:დაბადებული 1945 კატეგორია:Island Records-ის შემსრულებლები კატეგორია:Polydor Records-ის შემსრულებლები კატეგორია:Atlantic Records-ის შემსრულებლები კატეგორია:E.G. Records-ის შემსრულებლები კატეგორია:Virgin Records-ის შემსრულებლები კატეგორია:Astralwerks-ის შემსრულებლები კატეგორია:ინგლისელი როკ-კლავიშისტები კატეგორია:პროტოპანკ-მუსიკოსები
კელმის რაიონი
კელმის რაიონი (Kelmės rajonas) — რაიონი ჩრდილო–დასავლეთ ლიეტუვაში, შიაულიაის მაზრაში.
დასახლებული პუნქტები
მოსახლეობის რაოდენობა (2001):
თვითმმართველობა
რაიონი მოიცავს 11 სამამასახლისოს:
კატეგორია:ლიეტუვის რაიონები
ლეზგიური ენა
ლეზგიური ენა — იბერიულ-კავკასიურ ენათა ოჯახის, ნახურ-დაღესტნურ ენათა ჯგუფის, ლეზგიურ ენათა ქვეჯგუფის ერთ-ერთი ენა.
ლეზგიურ ენაზე ლაპარაკობს 783 720 კაცი.
აქვს 3 ძირითადი დიალექტი — კიურიული, ახტისა და ყუბის (დიალექტებში გამოიყოფა კილოკავები). სალიტერატურო ლეზგიურ ენას საფუძვლად უდევს კიურიული დიალექტი.
ლეზგიურ ენაში ხმოვანთა სისტემა მარტივია — i, y, u, e, æ, a. o გვხვდება მხოლოდ რუსულიდან ნასესხებ სიტყვებში. თანხმოვნებში გამოიყოფა სონორებისა და ჩქამიერების კლასები. ჩქამიერებში დასტურდება ოთხეულთა სისტემა — მჟღერი, ფშვნვიერი, მკვეთრი და პრეპუპტივი (არაფშვინვიერი ყრუ). აფრიკატების რიგში აკლია ძ, ჯ (გვხვდება მხოლოდ ზოგიერთ თქმაში). მახვილი მოუდის მეორე მარცვალს სიტყვის დასაწყისიდან.
გრამატიკული კლასების სისტემა დაკარგულია, დაცულია მხოლოდ ცალკეული ექსპონატები გადმონაშთების სახით როგორც სახელებში, ისე ზმნებში. ბრუნების სისტემა განვითარებულია. ძირითად ბრუნვებთან (სახელობითი, ერგატიული, ნათესაობითიი, მიცემითი) ერთად არის ადგილობითი ბრუნვების რამდენიმე სერია (14 ბრუნვა). ბრუნებისას გატარებულია ორფუძიანობის პრინციპი — ბრუნება ემყარება ერგატივის ფორმას. თვლის სისტემა ოცობითია. მიუხედავად მისა, რომ ზმნას გრამატიკული კლასისა და პირის კატეგორიები არ აქვს, იგი მდიდარია როგორ ორგანული, ისე აღწერითი წარმოების ფორმებით. ზმნას აქვს დრო-კილოს, მიმღეობისა და კაუზატივის კატეგორიები, ბრძანებითი, პირიბოთი, კითხვითი და უარყოფითი ფორმები. გვარი არაა დიფერენცირებული. გარჩეულია გარდამავალი და გარდაუვალი ზმნები (ლექსიკურად და სემანტიკურად). გარდამავალი ზმნისათვის დამახასიათებელია ერგატიული კონსტრუქცია.
დამწერლობა შეიქმნა 1928 წელს.
ანბანი
შეფერადებული ასოები გვხვდება მხოლოდ რუსულიდან ნასესხებ სიტყვებში.
იადგარ ნასრიდინოვა
იადგარ სოდიკოვნა ნასრიდინოვა ( Ядгар Садыковна Насриддинова, Yodgor Sodiqovna Nasriddinova, დ. 26 დეკემბერი , 1920 – გ. 7 აპრილი, 2006 ) — უზბეკი საბჭოთა ინჟინერი, პოლიტიკოსი და საბჭოთა კავშირის უმაღლესი საბჭოს მაღალი რანგის წევრი. კომკავშირში სხვადასხვა თანამდებობაზე მუშაობის შემდეგ, მან კარიერა გააგრძელა უზბეკეთის საბჭოთა სოციალისტური რესპუბლიკის რიგებში და გახდა უზენაესი საბჭოს დეპუტატი 1958 წლიდან 1974 წლამდე. 1959-1970 წლებში იყო უმაღლესი საბჭოს პრეზიდიუმის თავმჯდომარის მოადგილე და შემდგომ 1974 წლამდე ეროვნებათაშორისი უმაღლესი საბჭოს თავმჯდომარე იგი გაათავისუფლეს კომუნისტური პარტიიდან 1988 წელს ლეონიდ ბრეჟნევის გარდაცვალების შემდეგ (1906–1982) უზბეკური ბამბის სკანდალში არსებული კორუფციის გამოძიების დროს. 1991 წელს რეაბილიტაციის შედეგად დაუბრუნდა პარტიულ წევრობას, როდესაც მის წინააღმდეგ ბრალდებები ქრთამის აღების შესახებ ვერ დადასტურდა. ნასრიდინოვა კარიერის განმავლობაში ოთხჯერ დაჯილდოვდა ლენინის ორდენით, ასევე ორჯერ მიიღო შრომის წითელი დროშის ორდენი.
ადრეული წლები
იადგარ სადიკოვნა ნასრიდინოვა დაიბადა 1920 წლის 26 დეკემბერს თურქესტანის ავტონომიური საბჭოთა სოციალისტური რესპუბლიკის კოკანდში. მამამისი, რომელიც მტვირთავი იყო, მის დაბადებამდე სამი თვით ადრე გარდაიცვალა და 13 წლის დედამ მას დაარქვა „იადგარი“, სახელი, რომელიც გავრცელებულია მუსლიმურ ქვეყნებში, რომელსაც არქმევდნენ მამრობითი და მდედრობითი სქესის ობლებს. ნასრიდინოვას ბაბუამ დედა-შვილს აიძულა გადასახლება, რომელმაც ისინი სახლიდან 50 კილომეტრის მოშორებით სხვა სოფელში წაიყვანა. ნასრიდინოვას დედა ხელახლა დაქორწინდა, მაგრამ მის ახალ მამინაცვალს შვილთან კავშირი არ სურდა. მისი დაბადებიდან ოთხი წლის შემდეგ თურქესტანის ავტონომიური სსრ გაიყო, მისი დაბადების არეალი ახლადშექმნილ უზბეკეთის საბჭოთა სოციალისტურ რესპუბლიკაში იყო. ექვსი წლის ასაკში მისმა მამინაცვალმა ნასრიდინოვა გზის პირას წაიყვანა და მიატოვა. ის თანამგრძნობმა გამვლელებმა მიიყვანეს და 11 წლამდე ოჯახიდან ოჯახში გადადიოდა. 1931 წელს, როდესაც უზბეკეთში აშენდა პირველი ბავშვთა სახლი, იგი მოათავსეს იქ და გაგზავნეს პროფესიულ სასწავლებელში სასწავლებლად. მან განაგრძო სწავლა, დაამთავრა ტაშკენტის სარკინიგზო ტრანსპორტის ინჟინრების ინსტიტუტი. 1941 წელს
კარიერა
ხელისუფლებაში ყოფნის განმავლობაში ის იყო ყირიმელი თათრების ყირიმში დაბრუნების უფლების მინიჭების ერთ-ერთი ყველაზე ხმამაღალი ოპონენტი უზბეკეთის სსრ-ში.
1982 წელს ბრეჟნევი გარდაიცვალა, ხოლო რაშიდოვი გარდაიცვალა მომდევნო წელს, რამაც გახსნა კარი კორუფციის ახალი გამოძიებისთვის, რომელიც მოხდა მათი ხელმძღვანელობის დროს. გამომძიებლები დარწმუნებული იყვნენ ნასრიდინოვას ჩართულობაში და თვლიდნენ, რომ ცენტრალური კომიტეტის გენერალური მდივნის ლეონიდ ბრეჟნევის ჩარევამ შეაჩერა მისი დაპატიმრება 1975 წელს. ნასრიდინოვამ პირველად შეიტყო გამოძიების შესახებ, როდესაც გაზეთმა იზვესტიამ გამოაქვეყნა სტატია 1987 წელს. სტატიაში მას ბრალი ედებოდა 100 000 რუბლის ქრთამად აღებაში და ოქროს ფლობაზე შვეიცარიის ბანკებში, სანამ ის უზბეკეთის პრეზიდიუმის თავმჯდომარე იყო. გამომძიებელი ჟურნალისტი, არკადი სახნინი, ამტკიცებდა, რომ ნასრიდინოვამ გადაიხადა შვილის მდიდრული ქორწილი სახელმწიფო სახსრებით, რამაც ბრეჟნევის გაბრაზება გამოიწვია, მაგრამ მის წინააღმდეგ შემდგომი ქმედება არ მომხდარა. მას ჩამოართვეს პარტიის წევრობა და პენსია. 1990 წლის დეკემბერში შეზღუდვები მოიხსნა ნასრიდინოვას წინააღმდეგ არასაკმარისი მტკიცებულებების მოტივით. 1991 წელს მას რეაბილიტაცია ჩაუტარდა, დაუბრუნდა პარტიული წევრობა და გადაუხადეს  პენსია 2 1/2 წლის განმავლობაში, რომელიც შეჩერებული იყო. ნასრიდინოვა ამტკიცებდა, რომ ის არასოდეს ყოფილა ჩართული, რომ მოწმეებმა მის წინააღმდეგ ჩვენება შეთხზეს და მოითხოვა, იზვესტიას დაებეჭდა პასუხი, რომელიც უარყოფდა მათ სტატიაში გაჟღერებულ ყველა ბრალდებას.
გარდაცვალება
ნასრიდინოვა გარდაიცვალა მოსკოვში 2006 წლის 7 აპრილს და დაკრძალეს კუნცევოს სასაფლაოზე.
სქოლიო
<references group="" responsive="0">
კატეგორია:წითელი დროშის ორდენის კავალრები კატეგორია:ლენინის ორდენის კავალრები კატეგორია:სსრკ-ის VIII მოწვევის უმაღლესი საბჭოს დეპუტატები კატეგორია:სსრკ-ის VII მოწვევის უმაღლესი საბჭოს დეპუტატები კატეგორია:სსრკ-ის VI მოწვევის უმაღლესი საბჭოს დეპუტატები კატეგორია:სსრკ-ის V მოწვევის უმაღლესი საბჭოს დეპუტატები კატეგორია:გარდაცვლილი 2006 კატეგორია:დაბადებული 1920
ტვანაარხუ
ტვანაარხუ (ყოფილი ტვანა) — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (დურიფშის თემი), აფხაზეთის მთისწინეთში. ზღვის დონიდან 240 მ, გუდაუთიდან 15 კმ. შეიქმნა 1948 წელს სოფლების ქვემო ტვანაარჩხუს და ქვემო ტვანაარჩხუს გართიანებით და ეწოდა ტვანა. 2008 წლიდან ოკუპირებულია რუსეთის ფედერაციის მიერ.
სქოლიო
კატეგორია:დურიფშის თემის სოფლები
კანდიბა
კანდიბა (Candiba) — მუნიციპალიტეტი ბრაზილიაში, ბაიას შტატში, ბრაზილიის ჩრდილოეთ-აღმოსავლეთი რეგიონში. მიეკუთვნება ბაიას შტატის სამხრეთ-ცენტრალურ მეზორეგიონს.
რესურსები ინტერნეტში
კატეგორია:ბაიას შტატის მუნიციპალიტეტები
მალიქიტები
მალიქიტები ― ერთ-ერთი მაზჰაბის მიმდევრები სუნიტურ ისლამში. შეიქმნა მედინაში VIII საუკუნეში. დააარსა მალიქ იბნა ანასმა. მკაცრად იცავენ სუნასა და ჰადისებს. დასაშვებად მიიჩნევენ ლოგიკისა და კიასის (შედარება, ანალოგია) მეთოდების გამოყენებას, მაგრამ მიმართავენ ისთისლაჰისს (გაუმჯობესება) პრინციპს. მალიქიტების მოძღვრება გაბატონებული იყო არაბეთში, IX საუკუნიდან ის გავრცელდა ზემო ეგვიპტეში, ჩრდილო აფრიკასა და არაბულ ესპანეთში. მალაქიტები უმრავლესობას შეადგენენ ტუნისში, ალჟირში, მაროკოში, სუდანსა და ზემო ეგვიპტეში.
რესურსები ინტერნეტში
კატეგორია:სუნიზმი
ოსა (მთა)
ოსა (Mount Ossa) — მთა სამხრეთ ავსტრალიაში, ტასმანიის შტატის უმაღლესი მწვერვალი. სიმაღლე 1617 მეტრი ზღვის დონიდან. მდებარეობს პელიონის ქედზე, კუნძულის ცენტრალურ ნაწილში, კრეიდლ-მაუნტინ-ლეიკ-სენტ-კლერის ეროვნული პარკის ტერიტორიაზე. აგებულია იურული ასაკის დოლერიტებით.
სქოლიო
კატეგორია:ტასმანიის მთები
თონე
მინი|ტრადიციული ქართული თონე მინი|თონესთან მდგომი ხაბაზები. [[ჯემალ ხუციშვილი|ჯემალ ხუციშვილის „პურის მცხობელები“ (1956), თელავის ქეთევან იაშვილის სახელობის სამხატვრო გალერეა.]] თონე, თორნე (ძველ ქართულში გვხვდება თურნე, საცხობელი პურისაჲ, საცხობელი კეცისაჲ) — მიწაში ჩადგმული უძირო და ცილინდრული ფორმის თიხის ნაკეთობა. გავრცელებულია საქართველოს ბარსა და ზეგანზე მაღალი წებოვანების მქონე პურის საცხობად. ქართული მეთონეობა, ძირითადად, ორნაირი სახის თონებს იცნობს: საოჯახო ანუ სოფლურ თონეს და პროფესიული მეპურის თონეს. სოფლად გავრცელებულია პატარა, საშუალო და დიდი ზომის პირმოხვეული და პირგანური თონეები. საოჯახო თონის მაქსიმალური სიმაღლე, როგორც წესი, მეტრია. გამოსაწვავ ქურაში თონის მოსათავსებლად და მისი მოხერხებულად ტრანსპორტირების მიზნით, მას ხშირად რამდენიმე ნაჭრად ჭრიდნენ და მიწაში ჩადგმის დროს აწყობდნენ. ნაჭრებად არ იჭრება ჯერ კიდევ შემორჩენილი თონის სახე, რომელსაც ქალები ამზადებენ.
საქართველოს სხვადასხვა კუთხეში თონე მიწაში სხვადასხვა სიღრმით იდგმება: მთლიანად, სანახევროდ ან მხოლოდ ძირით. თონის მიწისზედა ნაწილის გასამაგრებლად და სიმხურვალის შესანარჩუნებლად თონე ირგვლივ წნელით შემოიწვნება (ყავრით, ტკეჩით, ფიცრით მოპირკეთება), წნულისა და თონის კედელს შუა არსებული ცარიელი ადგილი მიწით ამოივსება და დაიტკეპნება. კარმიდამოიან სამოსახლოში თონე დაფარულია და უმთავრესად ეზოშია გამართული. თონე გვხვდება აგრეთვე სამეურნეო ნაგებობების დერეფანში. დარბაზულ სახლში თონე საცხოვრებლის შიდა კომპლექსში იყო მოქცეული. თონეს იყენებდნენ აგრეთვე პროდუქტების „ჩათუთქვის“, ხის ნაწილების გამოშრობის, გათბობის მიზნითაც. პროფესიული მეპურის თონე სოფლად გავრცელებული თონისაგან სიდიდითაც განსხვავდება (გაცილებით დიდია) და მოყვანილობითაც. საქართველოში ცნობილია ურბნისის (V-VII სს.), თბილისის (XI, XII სს.), რუსთავის (XII-XIII სს.), უფლისციხის (XIV-XVI სს.) და სხვა განათხარი თონეები. ამიერკავკასიის ტერიტორიაზე ყველაზე ძველია ძვ. წ. VIII საუკუნის ურარტული თონე.
ლიტერატურა
კატეგორია:პურის საცხობები
პარაიმოსი
პარაიმოსი (ან პორაიმოსი, ბოშების ენაზე „განადგურება“) — ბოშების გენოციდის პოლიტიკა ნაცისტურ გერმანიაში 1935-1945 წლებში; ტერმინი შექმნეს თავად ბოშებმა და XX საუკუნის ბოლოს საერთაშორისო გახდა. პარაიმოსი ერთ რიგში დგას ჰოლოკოსტთან – ნაცისტების მიერ ებრაელთა განადგურებასთან. პარაიმოსთან დაკავშირებით სტატისტიკურ გამოკვლევათა რიცხვი პატარაა, ამიტომაც დაღუპულ ბოშათა ზუსტი რაოდენობის დადგენა რთულია. სხვადასხვა წყაროს მიხედვით მათი რიცხვი რამდენიმე ათეულიდან რამდენიმე ასეულ ათას ადამიანს უტოლდება.
1936 წლის მარტიდან ბოშებზე იქნა გავრცელებული მოქალაქეობისა და რასის ნიურნბერგის კანონები, რომლებიც მანამდე მხოლოდ ებრაელებზე ვრცელდებოდა, რომლის მიხედვითაც ბოშებს აეკრძალათ გერმანელებთან ქორწილი, არჩევნებში მონაწილეობა, ასევე ჩამოერთვათ მესამე რაიხის მოქალაქეობა.
ბოშათა განადგურება დაიწყო სტერილიზაციით. 1941 წლიდან დაიწყო ბოშების მასირებული დახვრეტა ოკუპირებულ ტერიტორიებზე, 1943 წლიდან კი – განადგურება საკონცენტრაციო ბანაკებში.
რესურსები ინტერნეტში
კატეგორია:ბოშები კატეგორია:გენოციდი კატეგორია:მესამე რაიხი კატეგორია:მეორე მსოფლიო ომი
კუჩერსკე
კუჩერსკე (Кучерське) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 603 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
თონეთი
თონეთი — თეთრიწყაროს მუნიციპალიტეტის სოფლების დიდი თონეთისა და პატარა თონეთის საერთო (საბჭოთა მმართველობის პერიოდიდან) სახელწოდება.
Lasioglossum diversopunctatum
Lasioglossum diversopunctatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1914 წელს.
სქოლიო
diversopunctatum
Slaughterhouse (ჯგუფი)
Slaughterhouse — ჰიპ-ჰოპ სუპერჯგუფი. მასში შედიან რეპერები Crooked I, ჯო ბადენი, ჯოელ ორტიზი და Royce da 5'9". ჯგუფი ამჟამად Shady-თან და Interscope-თან თანამშრომლობს.
რესურსები ინტერნეტში
კატეგორია:2008 წელს ჩამოყალიბებული ჯგუფები კატეგორია:ჰიპ-ჰოპ ჯგუფები
Raphitoma corimbensis
Raphitoma corimbensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
კაქტუსისებრნი
კაქტუსისებრნი, კაქტუსები (Cactaceae) — ორლებნიან მცენარეთა ოჯახი. ხისებრი, ბუჩქისებრი და ლიანისებრი ფორმებია, იშვიათად — დაბალი ხეები. აქვთ ეკლით, ბუსუსით ან ქერქლით დაფარული წვნიანი ხორცოვანი ღერო, რომელიც სფეროსებრი, კვერცხისებრი, ცილინდრული და სვეტისებრია, ზოგჯერ კი განრტყელებულია და დაყოფილია ნაწილებად. ფოთლები რედუცირებული აქვთ. ფოტოსინთეზი და ტრანსპირაცია ხდება ღეროთი, რომელშიც მძლავრადაა განვითარებული წყლის შემცველი პარენქიმა (დიდ კაქტუსებში 2000-მდე ლ წყალი გროვდება).
ბევრ კაქტუსისებრნს ცვილისებრი ნაფიფქი აქვს ან ქეჩისებურად არის შებუსვილი. თითქმის ყველა კაქტუსისებრნს აქვს წიბოებიანი დვრილები. განსაკუთრებით დამახასიათებელია ე. წ. არეოლები (მკვეთრად შემოსაზღვრული ბუსუსიანი და ეკლიანი უბნები, რომლებიც ალბათ უბის კვირტებისგანაა წარმოშობილი). ყვავილები მეტწილად დიდი და კაშკაშაა, მარტოული, იშვიათად კენწრულ ყვავილედებად შეკრებილი.
მრავალთესლიანი ნაყოფი კენკრისებრია, ზოგჯერ მშრალი. ყვავილები, ჩვეულებრივ, იშლება საღამოს ან გვიან ღამით. ცნობილია კაქტუსისებრთა 85 გვარი (სხვა მონაცემებით 50 — 220) და 2000-ზე მეტი სახეობა. გავრცელებულია თითქმის მხოლოდ ამერიკაში (აქედან ნახევარი — მექსიკაში), მხოლოდ ერთადერთი გვარი — Rhipsalis — გვხვდება ტროპიკულ აფრიკაში (გზადმოყოლილია).
კაქტუსისებრნი იზრდება ტროპიკულ და სუბტროპიკულ უდაბნოებში (ზოგან მთებშიც 4500 მ-მდე), იშვიათად ტროპიკულ წვიმის ტყეებში, ზღვის სანაპიროებსა და სავანებშიც. ზოგი კაქტუსისებრნი (უმეტესად ოპუნციას სახეობები) გავრცელდა ავსტრალიაში, სადაც იგი სათიბ-საძოვრის ძლიერ სარეველად იქცა, ჩინეთში, ხმელთაშუა ზღვის სანაპირო ქვეყნებში, ყიტიმის სამხრეთ სანაპიროზე და სხვა. საქართველოში ძირითადად მხოლოდ ბოტანიკურ ბაღებშია. თბილისის ბოტანიკური ბაღის ტერიტორიაზე გვხვდება თვითნათესი ოპუნციები.
ბევრი კაქტუსის ნაყოფი და ღეროს რბილობი იჭმება. ზოგს იყენებენ საქონლის საკვებად (უეკლო ოპუნციები), სათბობად და მსუბუქ საშენ მასალად (გამერქნებული ღეროები), ცოცხალ ღობედ (ეკლიანი ოპუნციები და ზოგი ცერუესი). ბევრ სახეობას (მამილარია, ოპუნცია, ცერეუსი, ცეფალოცერეუსი და სხვა) აშენებენ ოთახებსა და სათბურებში.
ლიტერატურა
*
The Best of Scorpions Vol. 2
The Best of Scorpions Vol. 2 — გერმანული როკ ჯგუფ სკორპიონსის სიმღერების კომპილაციური ალბომი. იგი გამოვიდა 1984 წელს. გამოსცა ლეიბლმა RCA.
სქოლიო
კატეგორია:სკორპიონსის კომპილაციური ალბომები კატეგორია:1984 წლის კომპილაციური ალბომები კატეგორია:RCA Records-ის კომპილაციური ალბომები
პანგლიმა-სუგალა
პანგლიმა-სუგალა (ოფიციალურად პანგლიმა-სუგალის მუნიციპალიტეტი; Lungsod sa Panglima Sugala; Bayan ng Panglima Sugala) ― მესამე კლასის მუნიციპალიტეტი ტავი-ტავის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 48 055 ადამიანს შეადგენს. მოიცავს 17 ბარანგაის. წარსულში მუნიციპალიტეტს ბალიმბინგი ერქვა.
სქოლიო
კატეგორია:ტავი-ტავის მუნიციპალიტეტები
1612
თარიღი უცნობია
*
ლოზოვე (ბერისლავის რაიონი)
ლოზოვე (Лозове) — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 34 კაცს შეადგენდა.
რესურსები ინტერნეტში
კატეგორია:ბერისლავის რაიონის სოფლები
მიკა ბურემი
მიკა სუ ბურემი (Mika Sue Boorem; დ. 18 აგვისტო, 1987), — ამერიკელი მსახიობი და რეჟისორი. სამსახიობო კარიერა ადრეულ ასაკში დაიწყო, გამოჩნდა ტელევიზიაში რამდენიმე მინორული როლით, მათ შორისაა სერიალები: Touched by angel და ელი მაქბილი. კრიტიკოსების მოწონება დაიმსახურა "პატარა ხის განათლებაში" შესრულებული როლით (1997). ფილმებში ჯეკ ფროსტიში და ძლიერი ჯო იანგში (ორივე 1998) ითამაშა მეორეხარისხოვანი როლები. შემდეგ მთავარი როლი ითამაშა დრამატულ ფილმში, გულები ატლანტიდაში (2001). ფილმში მონაწილეობა მიიღო ანტონ იელჩინსა და ენტონი ჰოპკინსთან ერთად.
მეორეხარისხოვანი როლები ითამაშა სხვა ფილმებშიც, მათ შორისაა საომარი დრამა პატრიოტი (2000) და ტრილერი და მოვიდა ობობა (2001). მან 2000-იანი წლების დასაწყისშ ასევე მიიღო მონაწილეობა თინეიჯერულ ფილმებში, მათ შორის არის ცისფერი ტალღა (2002), კომედია Sleepover (2004) და დრამა ავგუსტა, წავიდა (2006). 2002 წელსა და 2003 წლებში თამაშობდა სერიალში, Dawson's Creek. მას ჰქონდა მთავარი როლი ჯონ კარპენტერის საშინელებათა ფილმში პალატა (2010), რასაც მოჰყვა როლები რამდენიმე დამოუკიდებელ ფილმში.
ცხოვრება და კარიერა
ბორემი დაიბადა 1987 წლის 18 აგვისტოს, სენტ ჯოზეფის საავადმყოფოში, არიზონაში, ტუსონში, ჰოლის და ბენჯამინ ბორემის ოჯახში. მას ჰყავს ერთი უფროსი ძმა, ბენჯამინ უმცროსი. მისი მამა გემოლოგია. მან არიზონაში, ადგილობრივ თეატრში დაიწყო მსახიობობა, ხოლო შემდეგ ოჯახთან ერთად გადავიდა ლოს-ანჯელესში, სადაც სწავლობდა Le Lycée Français de Los Angeles- ში, ფრანგულ-ინგლისურ ორენოვან სკოლაში. მარჯვნივ|მინი| მიკა ბურემი [[2002 წელს, ცისფერი ტალღის პრემიაზე.]] ბორემმა პირველი სატელევიზიო როლი ითამაშა 1996 წელს, სერიალში, Touched by an Angel. ამას მოჰყვა მეორეხარისხოვანი როლი "პატარა ხის განათლებაში" (1997), რომელიც ეფუძნება ფორესტერ კარტერის ამავე სახელწოდების მოგონებას. კინოჟურნალის საერთაშორისო ჟურნალისტმა დევიდ ნოჰმა ბურემის შესრულებული როლი შეაფასა როგორც, ლაღი. თავისი შესრულებისთვის, ის იყო ნომინირებული ახალგაზრდა შემსრულებლის პრემიაზე. იმავე წელს, ბორემმა 1997 წლის სერიალში, ელი მაქბილში ტიტულოვანი როლი განასახიერა. მას ასევე ჰქონდა მეორეხარისხოვანი როლი სატელევიზიო სერიალში, უოლტონები, რომელიც ეთერში გავიდა 1997 წლის გაზაფხულზე. მან შემდეგ, მეორეხარისხოვანი როლი შეასრულა საშობაო ფილმში ჯეკ ფროსტი (1998), რომელშიც მთავარ როლს ასრულებს მაიკლ კიტონი, აღნიშნული როლისთვის, ბურემი ნომინირებული იყო YoungStar Award-ზე დრამატული ფილმის საუკეთესო მსახიობი ქალისთვის.
შემდეგ მან მიიღო მონაწილეობა დისნეის ფილმში ძლიერი ჯო იანგი (1998). მოგვიანებით გამოჩნდა კომედიური სერიალში, ტომ შოუ, სადაც იგი შემადგენელ მსახიობებს შორის იყო, შოუ 1997– 1998 წლებში გადიოდა, ერთი სეზონის განმავლობაში თამაშობდა პროდიუსერის, ტომ არნოლდის ქალიშვილის როლს. 1999 წლის ბოლოს, მიკამ მეორეხარისხოვანი როლი შეასრულა დრამაში Things You Can Say Just By Looking Her, სადაც ასევე მონაწილეობა მიიღეს მსახიობებმა გლენ კლოუზიმ და კამერონ დიაზმა.
2000 წელს ბორემმა მნიშვნელოვანი როლი შეასრულა რევოლუციური ომის ისტორიულ დრამაში პატრიოტი (2000), სადაც ასრულებდა ჯარისკაცის, (ასახიერებს მელ გიბსონი) ქალიშვილის როლს. თავისი შესრულებისთვის, იგი ნომინირებული იყო მესამე ახალგაზრდა შემსრულებლის პრემიაზე, როგორც ანსამბლის მსახიობი. ამის შემდეგ, იგი მორგან ფრიმენთან და ენტონ იელჩინთან ერთად გამოჩნდა ტრილერში, და მოვიდა ობობა (2001), რომელშიც თამაშობდა შეერთებული შტატების სენატორის გატაცებული ქალიშვილის როლს. მომდევნო წელს, ასევე გადაიღეს დრამაში, გულები ატლანტიდაში (2001), სადაც თამაშობდა ახალგაზრდა გოგონას, რომელსაც იდუმალი ურთიერთობა ჰქონდა ხანდაზმულ მამაკაცთან (ასრულებს ენტონი ჰოპკინსი ). ამის შემდეგ, მეორეხარისხოვანი როლი მოირგო პენი მარშალის დრამაში "Riding in Cars with Boys  (2001), კეიტ ბოსუორთის უმცროსი დის როლი ითამაშა ფილმში, ცისფერი ტალღა (2002). 2003 წელს გადაიღეს რომანტიკული კომედიაში, კაროლინა . სადაც ასევე თამაშობდნენ ჯული სტაილზი და შირლი მაკლეინი. 2002 წლიდან 2003 წლამდე მონაწილეობას იღებდა სერიალში, დოუსონის კრიკი, აღნიშნული სერიალის მეექვსე სეზონში მან ჰერლი ჰეტსონი განასახიერა. ამ როლისთვის მან მოიპოვა Teen Choice Award. მარჯვნივ|მინი| ბორემი [[2010 წლის  ტორონტოს საერთაშორისო კინოფესტივალზე]] 2004 წელს ბორემმა მონაწილეობა მიიღო კომედიაში Sleepover, რის შემდეგაც, მეორეხარისხოვანი როლი ითამაშა ფილმში ბინძური ცეკვები 2 (2004). დამოუკიდებელ დრამაში, ღიმილში'' (2005), მან თინეიჯერი გოგონას როლი მოირგო, რომელიც დაუმეგობრდება ჩინელ ქალს.
მომდევნო წელს, ბორემმა მთავარი როლი ითამაშა, ABC-ს საოჯახო სატელევიზიო ფილმში,  სარას საფუძველი , ასევე გადაიღეს დრამატულ ფილმში, ავგუსტა, წავიდა რომელშიც იგი თამაშობდა მოზარდი ნარკომანის როლს. 2007 წელს მან წამყვანი როლი შეასრულა სამედიცინო დრამატული სერიალის, ექიმი ჰაუზის, ეპიზოდში „მგრძნობიარე“.
სქოლიო
კატეგორია:დაბადებული 18 აგვისტო კატეგორია:დაბადებული 1987 კატეგორია:ამერიკელი ტელემსახიობი ქალები კატეგორია:ამერიკელი ქალი კინომსახიობები კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები